

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2025. május 26-i rendes ülésére**

|  |
| --- |
| **Tárgyalandó napirendek****A Telki Zöldmanó Óvoda továbbképzési Intézményi Programjának jóváhagyása** **a 2025/2026-os nevelési évre** |

**A napirendet tárgyaló ülés dátuma**: **2025.05.26**

**A napirendet tárgyaló ülés:** **Szociális, Egészségügyi, Ifjúsági és Köznevelési** **Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. ELŐZMÉNYEK, KÜLÖNÖSEN AZ ADOTT TÁRGYKÖRBEN HOZOTT KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: -**

**JOGSZABÁLYI HIVATKOZÁSOK:** A pedagógus-továbbképzés rendszeréről szóló 419/2024. (XII. 23.) Korm. rendelet

**3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK JAVASOLT FORRÁSAI:** A mindenkori költségvetés tartalmazza

**4. TÉNYÁLLÁS BEMUTATÁSA:**

A pedagógusok új életpályájáról szóló 2023. évi LII. törvény 70. §-ában meghatározott pedagógus továbbképzés megtervezésére, megszervezésére 2025. január 01-től új jogszabály lépett életbe.

A pedagógus-továbbképzési rendszer 2025. január 1-től a 419/2024. (XII. 23.) Korm. rendelet alapján megújult.

Lényeges változások az eddigi gyakorlathoz képest:

• a hétévenkénti továbbképzési kötelezettség öt évre csökkent

• a válaszható továbbképzések mellett tartalmi megújító képzések elvégzését írja elő a jogszabály

• a Gyakornok fokozatba sorolt pedagógus 15 kredit értékű gyakornoki továbbképzésére kötelezett

• érvényét vesztette, és a továbbiakban nem készül újabb 5 éves „Intézményi továbbképzési program”

• az óvodaigazgatók minden év április 30-ig elkészítik a következő nevelési évre szóló intézményi pedagógus -továbbképzési programot, melyet az OH által támogatott PTTR rendszerben kell rögzíteni és a fenntartó jóváhagyását követően lezárni

A fentiek alapján az intézményvezető elkészítette az intézmény pedagógus-továbbképzési programját a 2025/2026 -os nevelési évre.

A továbbképzési program összeállításakor figyelem lett véve:

- az új jogszabályi előírások,

- a nevelőtestület aktuális továbbképzési kötelezettségei,

 - a pedagógusok egyéni fejlesztési igényei,

- az intézmény szakmai fejlesztési céljai,

- a választható és tartalmi megújító képzések akkreditált kínálata a PIR rendszerben.

A tervet az 1. számú melléklet tartalmazza, az abban szereplő finanszírozási összeg az intézmény költségvetésében rendelkezésre áll.

Telki, 2025. május 5.

 Deltai Károly

 polgármester

**Határozati javaslat**

**Telki Község Önkormányzat képviselő-testületének**

**…/2025. (V…….) Önkormányzati határozata**

**A Telki Zöldmanó Óvoda továbbképzési Intézményi Programjának jóváhagyása**

**a 2025/2026-os nevelési évre**

1.Telki község Önkormányzat Képviselő-testülete úgy határozott, hogy a Telki Zöldmanó Óvoda 2025/2026 nevelési évre szóló pedagógus-továbbképzési intézményi programját elfogadja.

2. Felhatalmazza a polgármestert a program aláírására.

Határidő: azonnal

Felelős: Felelős